Nyeste Skilderie af Kiøbenhavn, 1823-03-08
At den foreslagne og beskrevne Kieler Canal ikke blot for hele Danmark allene er gavnlig, men ogsaa høist vigtig og nødvendig, det er i offentlige Skrifter allerede viist. Da imidlertid en Forfatter nyligen i nærværende Blad har yttret det Modsatte, saa kunne følgende Linier tjene til at berigtige de der fremsatte Anskuelser. Jkke blot Danmark store Udførsel af Sædevarer, Smør, Huder, kort al Varehandel, men ogsaa Hertugdommenes Producter, ere næsten ene Torvene i Holland, Bremen, Hamborg anviste, da de Torve, hvor de danske Øer tilforn have afsat deres Producter, nu ved høie Afgivter ere saa godt som lukkede. En stor Deel af Tydsklands raa Producter og Fabricater faae Danmark og Hertugdommene over Hamborg og Altona; ikke mindre forsender, Danmark over Hamborg til Tydskland en Deel af de Varer, som det faaer fra Ost- og Vestindien. Derfor er den vexelsidige Handel mellem Holland, Bremen og Hamborg, Altona, Danmark og Hertugdømmene uundværlig. Ligesom nu Farten paa den SlesvigHolsteenske Canal nedenfor Rendsborg ganske og aldeles beroer paa Vind og Veir, saa at Skibe fra et ved Canalen liggende Sted paa en Fart til Hamborg maa tilbringe 4 til 5 Uger, og selv i det heldigste Tilfælde, 10 til 14 Dage, saaledes godtgjør og Erfaringen, at formedelst de Mangler, som denne Forbindelsesvei mellem begge Have medfører, Landtransporten af Varerne imellem Hamborg og de ved Østersøen liggende Stæder er blevet den foretrukken. Vil altsaa Danmark gjøre, hvad dets sande Fordeel byder, saa maa det ønske med Hertugdommene, at vor Regjering, der saa ivrigen understøtter enhver Anstalt til det offentlige Vels Fremme, ogsaa vilde begunstige det allerede af den vel optagne og Hr. Oberstlieutenant og Digeinspecteur v. Christensen, Ridder af Dannebroge, til nøiere anstillende Prøvelse og Localundersøgelse overgivne Forslag, hvis Resultater, efter den nu endte Undersøgelse, vise, at ingen Vanskeligheder staae i Veien for Udforelsen af samme, og at det Vandforraad, der haves, giør det mueligt, at give Canalen en til børlig Dybde for Skibe, der kunne gaae til Holland og Bremen. Saa indlysende det er, at Aabningen af en Vandsamfærsel mellem Østersøen og Elben, formedelst en fra Kiels Havn over Bordisholm i Støren ledende Canal til at fremme den indere Circulation, saavelsom Afsætning af Danmark og begge Hertugdommenes Producter, maa betragtes som nødvendig, ligesaa klart maa det ogsaa være Enhver, der ikke frygter den mindste Afvigelse fra den gamle vante Vei, hvis Hjertet endnu er istand til at slaae for det offentlige Vel, og ikke med avindsyge Øine er Vidne til Søsterlandets tiltagende Velstand, at Kiels fordeelagtige Beliggenhed, formedelst sin skjønne, vide og dybe Havn, der kan tjene til en sikker Ankerplads mod Storm og Jsgang, og tilsteder Skibene, hvorledes end Vinden er, Ind- og Udløb, efter en Canals Anlæg, vil yttre den bedste Virkning paa den østersøiske Handels Gang, som tidligere blev drevet over Lübeck og Hamborg, men siden Hollands og Hansestædernes Jndlemmelse i det store Keiserdømme, og overhoved siden det gigantiske Fastlandssystem, har taget Velen over Stettin og Wismar af Magdeborg. Jkke allene har den offentlige Stemme, understøttet af de vægtigste Grunde, lydeligen ladet sig høre i adskillige Skrifter og Tidsblade til dens Fordeel, men ogsaa den Jver, hvormed vore handelskyndige og handels erfarne Naboer stræbe at frembringe en Forbindelse mellem Elben og Østersøen til deres Gavn, taler kraftigst derfor. Den østersøiske Handel, som, førend de sidste Aartier af det henvundne Aarhundrede, under Revolutionskrigen, og, efter endt Fastlandskrig, blev drevet over Danmark og Kjøbenhavn overhoved, kan umueligt, som det og tidligere blev viist i dette Blad, tage den foreslagne Canals Vei, thi da det er afgjort, at Handelen søger den hurtigste og fordeelagtigste Vei til Varernes Transport, saa maatte, naar de nuværende Veie vare fordeelagtigere for denne Handel, Kjøbenhavn allerede længst have mistet samme. Det er altsaa klart og indlysende, at Danmark og Kjøbenhavn overhoved intet ville tabe ved den Kieler Canals Anlæg, men tvertimod vinde derved. Sæt ogsaa, som Tilfældet aldrig kunde være, at den tidligere over Kjøbenhavn drevne østersøiske Handel vilde, ved Anlægget af en Canal, gaae forloren for Danmark, vilde da dette ikke ligeledes være Tilfældet, naar der i det Preussiske eller Mecklenborgske blev aabnet for Transithandelen en directe Vandfart mellem Elben og Østersøen, hvorved ikke allene Fordelene, som en saadan Forbindelse yder, ved Mellemhandel, Commissions- og Speditionshandel, ved Skibsfart, ved Fragt &c., vilde unddrages os, men tillige vor nuværende Handel tilføjes Skade, og Fædrelandet desuden for størstedelen berøves Fordelen af den holsteenske Canal. Umueligt kan hver Fædrelandsven, han boe i Hertugdommene eller i Danmark, naar han kjender Handelens Gang, og med et forskende og øvet Øie seer ind i Fremtiden, med Ligegyldighed være Vidne til, at en Forbindelse mellem Østersøen og Elben skulde opstaae Sønden for os, uden at den Kieler Canal blev anlagt, da Jnteressen i vort Fædrelands Handelsdrivtighed derved skades; thi kun en Forbindelse mellem Østersøen og Elben formedelst en Canal, er istand til at dække Bekostningerne af et saadant Anlæg, ved de Fordele, der kan ventes deraf. Maatte derfor den festlige Dag i dette Aar komme, da den første Steen til den Kieler Canals Sluser lægges. Evig uforglemmelig vilde denne Dag blive i Hertugdommens Historie. I Januar, 1823. Pallas's Frygt. *) Frygt ei at Kundskabstræet bugne skal, Nedtynget dybt af sine Frugters Tal; De Lærdes Avind vil saa vidt det drive, At slig en Overflod kan aldrig blive. De, vil kun blænde ved et Fakkelskin, Ei jevne oplyse Folkets morke Trin.